Μαρία Θηρεσία της Ισπανίας

Η Μαρία Θηρεσία της Ισπανίας (ισπαν. María Teresa de Austria, 10 Σεπτεμβρίου 1638 - 30 Ιουλίου 1683) από τον Οίκο των Αψβούργων ήταν βασίλισσα της Γαλλίας ως η πρώτη σύζυγος του Λουδοβίκου ΙΔ΄. Ήταν μητέρα του Λουδοβίκου, Μεγάλου Δελφίνου, πρόγονου των τελευταίων τεσσάρων Βουρβόνων βασιλέων της Γαλλίας.

Παιδικά χρόνια
Ήταν το έβδομο παιδί και η έκτη κόρη του Φιλίππου Δ΄ της Ισπανίας και της Ελισάβετ της Γαλλίας. Ήταν εγγονή του Ερρίκου Δ΄ της Γαλλίας και του Φίλιππου Γ της Ισπανίας. Ως κόρη του Βασιλιά της Ισπανίας ήταν ινφάντα της Ισπανίας και ως μέλος του οίκου των Αψβούργων ήταν αρχιδούκισσα της Αυστρίας. Η μητέρα της πέθανε όταν η ίδια ήταν έξι ετών. 

Η Μαρία Θηρεσία υπήρξε κληρονόμος του ισπανικού θρόνου για έντεκα χρόνια, από τον θάνατο του αδελφού της, Βαλτάσαρ Καρόλου, μέχρι τη γέννηση του ετεροθαλούς αδελφού της, Φιλίππου Πρόσπερου. Μετά τον θάνατο του πρίγκηπα Φιλίππου, υπήρξε κληρονόμος για άλλες πέντε μέρες πριν τη γέννηση του αδελφού της, Καρόλου.thumb|left|Η ινφάντα Μαρία Θηρεσία από τον Βελάσκουεθ, 1653. Το χτένισμα και το φόρεμά της ήταν πολύ δημοφιλή εκείνη την εποχή στην Ισπανία.Η Μαρία Θηρεσία μεγάλωσε σε μια αυστηρή καθολική εκπαίδευση. Όταν ήταν οκτώ χρονών, πέθανε ο αδελφός της και κληρονόμος, Βαλτάσαρ Κάρολος. Ο πατέρας της ξαναπαντρεύτηκε τη Μαριάννα της Αυστρίας, που ήταν μόλις τέσσερα χρόνια μεγαλύτερή της και πρώην αρραβωνιαστικιά του αδελφού της κι αυτή με τη Μαρία Θηρεσία ήταν πολύ κοντά.

 Γάμος και βασιλεία 
Το 1659, με τη Συνθήκη των Πυρηναίων που σταμάτησε τον Ισπανο-γαλλικό πόλεμο, η Μαρία Θηρεσία αρραβωνιάστηκε τον Λουδοβίκο ΙΔ΄ της Γαλλίας, γιο του Λουδοβίκου ΙΓ΄ της Γαλλίας και της Άννας της Αυστρίας. Ήταν διπλά πρώτα ξαδέλφια. Η Μαρία Θηρεσία αναγκάστηκε να παραιτηθεί απ' όλα τα δικαιώματα αυτής και των απογόνων της στον ισπανικό θρόνο. Παντρεύτηκαν δι' αντιπροσώπου και, τον Ιούνιο του 1660, αυτοπροσώπως στη Γαλλία. Ο Λουδοβίκος τον πρώτο χρόνο του γάμου τους ήταν πιστός σε αυτήν .
Η Μαρία Θηρεσία ανέπτυξε μια πολύ καλή σχέση με την πεθερά και θεία της, βασίλισσα Άννακάτι που δεν συνηθιζόταν, ωστόσο, ο σύζυγός της άρχισε να έχει ερωμένες. Μία από αυτές, η Μαρκησία του Μοντεσπάν, κακομεταχειριζόταν τη Μαρία Θηρεσία. Η επόμενη ερωμένη του, Φρανσουάζ, Μαρκησία του Μαιντενόν, ενθάρρυνε τον Βασιλιά να βελτιώσει τις σχέσεις του με τη σύζυγό του. Η Μαρία Θηρεσία αδιαφορούσε για την πολιτική και τη λογοτεχνία κι ενδιαφερόταν για τα τυχερά παιχνίδια.

 Θάνατος 
Η Μαρία Θηρεσία αρρώστησε και πέθανε τον Ιούλιο του 1683 σε ηλικία 44 ετών. Ενταφιάστηκε στη Βασιλική του Αγίου Διονυσίου. Ο σύζυγός της είπε ότι "Αυτή ήταν η μόνη πίκρα που μου προκάλεσε".
Οικογένεια
Παντρεύτηκε το Λουδοβίκο ΙΔ΄ της Γαλλίας και απέκτησε έξι παιδιά:
Λουδοβίκος (1661 - 1711), Μέγας Δελφίνος. Παντρεύτηκε 1) τη Μαρία Άννα Βικτωρία της Βαυαρίας, είχαν παιδιά και 2) τη Μαρί Εμιλί ντε Ζολύ, είχαν παιδιά.
Άννα Ελισάβετ (18 Νοεμβρίου - 30 Δεκεμβρίου 1662).
Μαρία Άννα (16 Νοεμβρίου - 26 Δεκεμβρίου 1664).
Μαρία Θηρεσία (1667 - 1672).
Φίλιππος Κάρολος (1668 - 1671), Δούκας του Ανζού.
Λουδοβίκος Φραγκίσκος (14 Ιουνίου - 4 Νοεμβρίου 1672), Δούκας του Ανζού.

Πρόγονοι

Εικόνες

Παραπομπές

Κατηγορία:Βασίλισσες και Αυτοκράτειρες της Γαλλίας
Κατηγορία:Αντιβασιλείς της Γαλλίας
Κατηγορία:Οίκος των Αψβούργων
Κατηγορία:Ισπανική τάξη ευγενών
Κατηγορία:Ισπανίδες Ινφάντας
Κατηγορία:Ινφάντας της Πορτογαλίας